**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2023 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, patvirtintu Rokiškio rajono savivaldybės tarybos 2020 m. gegužės 29 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, atsižvelgdama į Lietuvos Respublikos sveikatos priežiūros įstaigų įstatymo Nr. I-1367 39 straipsnio pakeitimo įstatymą bei Lietuvos Respublikos sveikatos sistemos įstatymo Nr. I-552 2 straipsnio pakeitimo ir Įstatymo papildymo 191 straipsniu įstatymą Nr. XIV-1113 ir Lietuvos Respublikos sveikatos apsaugos ministerijos 2023 m. kovo 8 d. raštą Nr. (6.47Mr-13) 10-1174 bei 2023 m. kovo 17 d. viešosios įstaigos Rokiškio pirminės asmens sveikatos priežiūros centro raštą „Dėl sutikimo perduoti patalpas panaudos pagrindu“ Nr. SR-(1.9.5)-193, Rokiškio rajono savivaldybės taryba nusprendžia:

* 1. Perduoti laikinai, 10 (dešimčiai) metų, neatlygintinai valdyti ir naudotis panaudos pagrindais, viešajai įstaigai Greitosios medicinos pagalbos tarnybai (iki 2023 m. liepos 1 d. – viešoji įstaiga Kauno miesto greitosios medicinos pagalbos stotis), juridinio asmens kodas – 235042580, kurios registruota buveinė: Pramonės pr. 33, Kaunas, Rokiškio rajono savivaldybei nuosavybės teise priklausantį, viešosios įstaigos Rokiškio pirminės asmens sveikatos priežiūros centro patikėjimo teise valdomą turtą:
	2. 119,86 kv. m patalpas, esančias pastate – poliklinikoje (patalpos kadastrinių matavimų byloje pažymėtos: 1-16 (plotas – 32,83 kv. m), 1-17 (plotas – 12,44 kv. m), 1-18 (plotas – 12,07 kv. m), 1-19 (plotas – 11,02 kv. m), 1-20 (plotas – 19,55 kv. m), 1-21 (plotas – 5,10 kv. m), 1-22 (plotas – 8,02 kv. m), 1-23 (plotas – 10,66 kv. m), 1-24 (plotas – 8,17 kv. m)), unikalus Nr. 7398-4000-6013, bendras pastato plotas – 3982,56 kv. m, esančias Juodupės g. 1A, Rokiškio m., Rokiškio r. sav., kurių bendra įsigijimo balansinė vertė 2023 m. kovo 31 d. – 29396,07 Eur (valstybės biudžeto lėšos – 6724,34 Eur, savivaldybės biudžeto lėšos – 22671,73 Eur), bendra turto likutinė vertė 2023 m. kovo 31 d. – 16442,37 Eur (valstybės biudžeto lėšos – 6347,22 Eur, savivaldybės biudžeto lėšos – 10095,15 Eur), turto registravimo grupė – 1202200;
	3. 63,78 kv. m patalpas, esančias pastate – garaže (patalpos kadastrinių matavimų byloje pažymėtos 1-7), unikalus Nr. 4400-1815-8780, bendras pastato plotas – 281,95 kv. m, esančias Juodupės g. 1C, Rokiškio m., Rokiškio r sav., kurių įsigijimo balansinė vertė 2023 m. kovo 31 d. – 13451,53 Eur, turto likutinė vertė 2023 m. kovo 31 d. – 5303,21 Eur, finansavimo šaltinis – savivaldybės biudžeto lėšos, turto registravimo grupė – 1202200.
1. Pritarti savivaldybės turto panaudos sutarties projektui (pridedama).
2. Įgalioti viešosios įstaigos Rokiškio pirminės asmens sveikatos priežiūros centro direktorių pasirašyti 1 punkte nurodytą savivaldybės turto panaudos sutartį ir savivaldybės turto, suteikto panaudos pagrindais, perdavimo ir priėmimo aktą.
3. Skelbti sprendimą savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Gailutė Vaikutienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“ AIŠKINAMASIS RAŠTAS**

**Sprendimo projekto tikslai ir uždaviniai.**

Perduoti panaudos pagrindais laikinai, 10 metų, viešajai įstaigai Greitosios medicinos pagalbos tarnybai (iki 2023 m. liepos 1 d. viešoji įstaiga Kauno miesto greitosios medicinos pagalbos stotis), neatlygintinai valdyti ir naudotis Rokiškio rajono savivaldybei (toliau – Savivaldybė) nuosavybės teise priklausantį, viešosios įstaigos Rokiškio pirminės asmens sveikatos priežiūros centro patikėjimo teise valdomą nekilnojamą turtą.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas, Lietuvos Respublikos sveikatos priežiūros įstaigų įstatymo Nr. I-1367 39 straipsnio pakeitimo įstatymas ir Lietuvos Respublikos sveikatos sistemos įstatymo Nr. I-552 2 straipsnio pakeitimo ir Įstatymo papildymo 191 straipsniu įstatymas.

**Sprendimo projekto esmė.**

Įgyvendinant Lietuvos Respublikos Seimo priimtus Lietuvos Respublikos sveikatos priežiūros įstaigų įstatymo Nr. I-1367 39 straipsnio pakeitimo įstatymą ir Lietuvos Respublikos sveikatos sistemos įstatymo Nr. I-552 2 straipsnio pakeitimo ir įstatymo papildymo 191 straipsniu įstatymą (toliau – GMP įstatymai), nuo 2023 m. liepos 1 d. centralizuojama greitosios medicinos pagalbos paslaugas teikiančių įstaigų sistema, apjungiant jas į vieną valstybės pavaldumo juridinį asmenį – viešąją įstaigą Greitosios medicinos pagalbos tarnybą, kurios savininkė yra valstybė.

Viešoji įstaiga Kauno miesto greitosios medicinos pagalbos stotis, kuri po 2023 m. liepos 1 d. perima visas reorganizuojamų viešųjų įstaigų greitosios medicinos pagalbos centrų teises ir pareigas, 2023 m. liepos 1 d. pervadinama į viešąją įstaigą Greitosios medicinos pagalbos tarnybą, atitinkančią Lietuvos Respublikos sveikatos sistemos įstatymo 191 straipsnio 1 dalyje nurodytą ir greitosios medicinos pagalbos paslaugas Lietuvoje teikiančią įstaigą.

LR sveikatos apsaugos ministerija, siekdama užtikrinti nepertraukiamą GMP paslaugų teikimą Rokiškio rajono savivaldybės gyventojams, prašo priimti sprendimą dėl savivaldybei nuosavybės teise priklausančio ir GMP paslaugoms teikti reikalingo nekilnojamojo turto (119,86 kv. m patalpų, esančių pastate – poliklinikoje ir 63,78 kv. m patalpų, esančių pastate – garaže) perdavimo panaudos pagrindais pagal panaudos sutartį viešajai įstaigai Greitosios medicinos pagalbos tarnybai, juridinio asmens kodas 235042580, jos įstatuose numatytai veiklai vykdyti, kaip tai numatyta Lietuvos Respublikos valstybės ir savivaldybės turto valdymo, naudojimo ir disponavimo juo įstatymo 14 straipsnio 1 dalies 2 punkte.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 14 straipsnyje nurodyta, kad savivaldybės turtas gali būti perduodamas laikinai neatlygintinai valdyti ir naudotis viešosioms įstaigoms, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais.

Teikiamas sprendimo projektas yra vienas iš teisės aktų, kuriuos savivaldybės taryba turi priimti, įgyvendindama GMP įstatymų nuostatas.

Taip pat šiuo sprendimu siūloma pritarti Savivaldybės turto panaudos sutarties projektui (pridedama).

**Laukiami rezultatai.**

Įgyvendinus GMP reformą, visoje šalyje GMP paslaugos bus teikiamos vadovaujantis vieningais ir standartizuotais teisės aktais, užtikrinamas nepertraukiamas GMP paslaugų tiekimas Rokiškio rajono savivaldybės gyventojams.

**Finansavimo šaltiniai ir lėšų poreikis**.

Nenumatomas.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Gailutė Vaikutienė